== Geografi ==
[[File:Ecuador_Topography.png|thumb|left|Ecuadors topografi.]]
Ecuador kan inddeles i tre naturlige regioner: kysten, højlandet og amazonasområdet. Over halvdelen af befolkningen bor i kystområdet, hvor det økonomiske liv er domineret af produktionen af eksportafgrøderne [[banan]]er, [[kakao]], [[ris]] og [[kaffe]]. Højlandet ligger mellem de to højderygge, der indgår i Andesbjergkæden og er præget af subsistenslandbrug. Ecuadors højeste bjerg er vulkanen [[Chimborazo]] (6.384 m.o.h), og yderligere findes vulkanen [[Cotopaxi]] (5.897 m.o.h), som er en af verdens højeste aktive vulkaner. Til landet hører [[Galápagosøerne]], som er kendt for deres unikke dyreliv med bl.a. [[Galapagos landskildpadde|Galapagos-landskildpadder]] og en mængde [[endemisk]]e fuglearter. I [[Amazonområdet|amazonasområdet]] udvindes olie, der skaffer udenlandsk valuta til landet, men som også har ført til forurening. I kystområdet er 95 % af de oprindelige skove fældet, og jorderosionen er de senere år taget til.
Politik